ZAPISNIK
s 22. sjednice Vijeća Gradske četvrti Črnomerec, održane 
30. siječnja 2019. u prostorijama Područnog ureda Črnomerec, 
            Trg Francuske Republike 15/1, s početkom u 16,00 sati

Nazočni članovi Vijeća Gradske četvrti Črnomerec: 
Martin Postružin, Ljiljana Peršinec, Zdravko Banožić, Dragutin Buden, Vlado Crkvenac, Maja Čižić, Tomislav Domes, Josip Jelić, Hana Jelušić, Tomislav Kolačny, Tomislav Matošin, Branko Matun, Ana Marija Pilaš, Siniša Ružić i  Miroslav Šurbek.

Nenazočni članovi Vijeća Gradske četvrti Črnomerec: Vanja Mojzeš i Siniša Ružić

Drugi nazočni: Terezija Bačun, članica  VMO „Bartol Kašić“, Vesna Brezić, članica VMO Kustošija Centar, Damir Novak, stanovnik ulice Šestinki dol,  Snježana Ordanić, voditeljica Područnog odsjeka Črnomerec i Natalija Vidak, stručni referent za rad gradske četvrti i mjesnih odbora, 

Sjednicu otvara Martin Postružin, predsjednik Vijeća Gradske četvrti Črnomerec te pozdravlja sve nazočne.

Predsjednik konstatira da su prisutni svi članovi Vijeća, čime su stečeni uvjeti za raspravu i pravovaljano odlučivanje.

Predsjednika daje Zapisnik s 20. sjednice na glasovanje.
S 13 glasova ZA i 2 SUZDRŽANA usvojen Zapisnik s 20. sjednice.
Predsjednik daje  Zapisnik s 21. sjednice na glasovanje.
S 14 glasova ZA i 1 SUZDRŽANIM usvojen Zapisnik s 21. sjednice.

Predsjednik obrazlaže da je za prijedlog dopune dnevnog reda Tomislava Matošina donesen Zaključak na 16. sjednici, 30. kolovoza 2018. te odgovara na vijećnička pitanja.

Predsjednik daje dnevni red na glasovanje.
Jednoglasno usvojen slijedeći

				                 dnevni red:

1. Prijedlog Zaključka o Izvješću Mandatnog povjerenstva o prestanku mandata članu  
  Vijeća Gradske četvrti Črnomerec i početku obnašanja dužnosti zamjenika člana 
  Vijeća 
2. Prijedlog Financijskog plana Gradske četvrti Črnomerec za 2019.
3. Prijedlog Programa održavanja komunalne infrastrukture na području Gradske četvrti Črnomerec u 2019.
4. Prijedlog zaključka o očitovanju za strategijski interes na kupoprodaju k.č. br. 2895/1 k.o. Mikulići. 
5. Prijedlog zaključka o prijedlogu kandidata za suce porotnike za mladež Županijskog suda u Zagrebu
6. Prijedlog zaključka o obilježavanju parkirnih mjesta i uvođenju naplate parkiranja u Ilici 173 A– 175 B
7. Prijedlog zaključa o uvođenju naplate parkiranja u Ulici Gjure Szabe11 do 19
8. Prijedlog zaključka o postavljanju semafora za pješake u Ilici kod kbr. 298
9. Prijedlog zaključka o izgradnji dječjeg igrališta uz Veliki potok
10. Prijedlog zaključka o očitovanju na promjenu voznog reda autobusne linije 129B Mandaličina - Vrhovec
11. Informacije, pitanja i prijedlozi
Ad.1. Prijedlog Zaključka o Izvješću Mandatnog povjerenstva o prestanku mandata        	članu   Vijeća Gradske četvrti Črnomerec i početku obnašanja dužnosti zamjenika člana 
Vijeća 


Josip Jelić čita Izvješće Mandatnog povjerenstva o prestanku mandata članu Vijeća Gradske četvrti Črnomerec i početku obnašanja dužnosti zamjenika člana Vijeća.


IZVJEŠĆE
o prestanku mandata člana vijeća i početku obnašanja dužnosti 
zamjenice člana vijeća


I.

A) Mandatno povjerenstvo utvrđuje da je član Vijeća Gradske četvrti Črnomerec, 
                  Vanja Mojzeš, izabran na koalicijskoj listi ZAGREB JE NAŠ! NOVA LJEVICA 
                 – NL ODRŽIVI RAZVOJ HRVATSKE – OraH RADNIČKA FRONTA – RF ZA
                  GRAD, 21. svibnja 2017. prestao  mandat  na dužnost člana Vijeća Gradske 
                   četvrti Črnomerec, zbog promjene mjesta prebivališta Sukladno odredbi članka 
12. stavka 1. i 2. Odluke o izboru članova vijeća gradskih četvrti i vijeća mjesnih 
	       odbora (Službeni glasnik Grada Zagreba 4/13, 5/17 i 7/17).  

B) Sukladno članku 14. stavku 2. i 3. Odluke o izboru članova vijeća gradskih četvrti i vijeća mjesnih odbora (Službeni glasnik Grada Zagreba 4/13, 5/17 i 7/17) člana Vijeća izabranog na koalicijskoj listi ZAGREB JE NAŠ! NOVA LJEVICA   – NL ODRŽIVI RAZVOJ HRVATSKE – OraH RADNIČKA FRONTA – RF ZA  GRAD zamjenjuje neizabrani kandidat s liste kojeg odredi politička stranka kojoj je u trenutku izbora pripadao. Za zamjenicu Vanje Mojzeša odredila je Hanu Jušić   kandidatkinju s koalicijske liste ZAGREB JE NAŠ! NOVA LJEVICA  – NL ODRŽIVI RAZVOJ HRVATSKE – OraH RADNIČKA FRONTA – RF ZA GRAD. 
II.

	Mandatno povjerenstvo predlaže Vijeću da prihvati ovo Izvješće i donese Zaključak o prestanku mandata članu Vijeća Gradske četvrti Črnomerec i početku obavljanja dužnosti zamjenici člana Vijeća, u predloženom tekstu.



Predsjednik čita prijedlog Zaključka o Izvješću Mandatnog povjerenstva o prestanku mandata članu Vijeća Gradske četvrti Črnomerec i početku obnašanja dužnosti zamjenice člana Vijeća.










ZAKLJUČAK
o Izvješću Mandatnog povjerenstva o prestanku mandata članu  Vijeća Gradske četvrti Črnomerec i početku obnašanja dužnosti zamjenice člana Vijeća



I. Prima se na znanje Izvješće Mandatnog povjerenstva o prestanku mandata članu Vijeća Gradske četvrti Črnomerec i početku obnašanja dužnosti zamjenice člana Vijeća.

II. Dana 18. prosinca 2018. prestaje mandat  zbog promjene prebivališta iz članka 13. Odluke o izborima članova vijeća gradske četvrti i vijeća mjesnih odbora članu  Vijeća Vanji Mojzešu. 
Dana 18. siječnja 2019. Hana Jušić započinje s obnašanjem dužnosti zamjenice člana Vijeća.

III. Ovaj će zaključak biti objavljen u Službenom glasniku Grada Zagreba.


Predsjednik izgovara tekst Prisege.
Hana Jušić Priseže na mjesto članice Vijeća Gradske četvrti Črnomerec. 


Ad.2. Prijedlog Financijskog plana Gradske četvrti Črnomerec za 2019.

Predsjednik otvara raspravu.
U raspravi sudjelovali; Tomislav Domes, Tomislav Kolačny, Ljiljana Peršinec, Martin Postružin i  Snježana Ordanić.

Predsjednik daje Prijedlog Financijskog plana Gradske četvrti Črnomerec za 2019. na glasovanje.

S 12 glasova ZA i 3 SUZDRŽANA usvoje Financijski plan Gradske četvrti Črnomerec za 2019. koji je prilog Zapisniku.



Ad.3. Prijedlog Programa održavanja komunalne infrastrukture na području Gradske četvrti Črnomerec u 2019.

Predsjednik otvara raspravu.
Obzirom da se nitko ne javlja za riječ predsjednik daje prijedlog Programa održavanja komunalne infrastrukture na područja Gradske četvrti Črnomerec u 2019. na glasovanje.

S 13 glasova ZA i 2 SUZDRŽANA usvojen slijedeći





PROGRAM
održavanja komunalne infrastrukture
na području Gradske četvrti Črnomerec u 2019.

	1. Ovim se programom, u skladu s planiranim sredstvima i izvorima financiranja, određuju poslovi i radovi održavanja objekata i uređaja komunalne infrastrukture na području Gradske četvrti Črnomerec (u daljnjem tekstu: Gradska četvrt), kojima se osigurava obavljanje komunalnih djelatnosti:
	- održavanja građevina javne odvodnje oborinskih voda,
	- održavanja čistoće javnih površina,
	- održavanja javnih zelenih površina,
	- redovitog održavanja nerazvrstanih cesta.

	2. Program je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2019. i Financijskom planu Gradske četvrti za 2019. a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom programu.

	3. Planirana sredstva za financiranje ovog programa u iznosu od ukupno 9.617.300,00 kuna raspoređuju se za obavljanje poslova i radova održavanja na području Gradske četvrti  prema sljedećim djelatnostima i nositeljima provedbe Programa:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1
	održavanje građevina javne odvodnje oborinskih voda
	Vodoopskrba i odvodnja d.o.o.
	855.000,00

	3.2
	održavanje čistoće javnih površina
	Zagrebački holding d.o.o., 
Podružnica Čistoća
	4.698.000,00

	3.3
	održavanje javnih zelenih površina
	Zagrebački holding d.o.o., 
Podružnica Zrinjevac
	1.420.300,00

	3.4
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	2.644.000,00

	Ukupno
	9.617.300,00




	4. Pod  održavanjem građevina javne odvodnje oborinskih voda podrazumijeva se, prema ovom programu, čišćenje i održavanje vodolovnih grla (slivnici) i horizontalnih sabirnih kanala (tzv. "žablja usta") te spojnih kanala i uređaja za odvodnju s javnih terasa.
	Ovaj program obuhvaća poslove i radove čišćenja i održavanja 2.890 vodolovnih grla te drugih građevina javne odvodnje oborinskih voda na području Gradske četvrti u 2019. godini.

	5. Pod održavanjem čistoće javnih površina, prema ovom programu, u smislu odredaba Zakona o komunalnom gospodarstvu (Narodne novine 68/18 i 110/18) i Odluke o komunalnom redu (Službeni glasnik Grada Zagreba 3/14, 16/14, 22/14, 25/15 i 6/17), podrazumijeva se čišćenje cesta, trgova, javnih prolaza, javnih stuba, mostova, podvožnjaka, nadvožnjaka, pothodnika, parkirališta, pločnika, stajališta javnoga gradskog prijevoza i sličnih površina.
	Održavanje čistoće obuhvaća metenje (ručno i strojno) i pranje (ručno i strojno), ovisno o vrsti i količini otpada koji je raznovrsnog podrijetla (stupnju onečišćenja). Ručno čišćenje obavljaju čistači ulica, a obuhvaća čišćenje metlom i lopatom, pražnjenje košarica za otpatke (uključujući košarice za otpatke na javnim zelenim površinama), uklanjanje trave i lišća, posipavanje solju i čišćenje snijega u zimskim uvjetima, te uklanjanje sipine nakon obavljene zimske službe.
	Ovaj program obuhvaća poslove ručnog čišćenja ukupno 518.840 m2 javnih površina, čišćenja 495.488 m2 velikom čistilicom, pranja 528.601 m2 autocisternom te druge poslove čišćenja i pranja na području Gradske četvrti u 2019.

	6. Održavanje javnih zelenih površina, prema ovom programu, podrazumijeva održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biorazgradivog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biorazgradivog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštita uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj program obuhvaća sve poslove održavanja ukupno 205.537 m² javnih zelenih površina na području Gradske četvrti u 2019. godini, osim poslova obuhvaćenih planovima malih komunalnih akcija mjesnih odbora.

	7. Redovito održavanje nerazvrstanih cesta u ovom programu podrazumijeva:
	7.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovitog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	7.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	7.3 asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
 	
	Ovaj program obuhvaća sve poslove redovitog održavanja ukupno 622.561 m² nerazvrstanih cesta na području Gradske četvrti u 2019. godini, uključujući održavanje semaforskih uređaja na 28 lokacija, osim poslova obuhvaćenih planovima malih komunalnih akcija mjesnih odbora.

	8. Gradska četvrt izvršavat će obveze održavanja komunalnih objekata i uređaja u stanju funkcionalne sposobnosti, sukladno ostvarenim prihodima za financiranje održavanja komunalne infrastrukture.

	9. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog programa radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima održivog razvoja i osiguranja javnosti rada.

	10. Sredstva za provedbu ovog programa osiguravat će Gradski ured za mjesnu samoupravu za namjene određene Proračunom Grada Zagreba za 2019. i ovim programom, a prema načelima štednje i racionalnog korištenja sredstava.

Ad.4. Prijedlog zaključka o očitovanju za strategijski interes na kupoprodaju k.č. br. 2895/1 k.o. Mikulići. 

Predsjednik kratko obrazlaže te otvara raspravu. Obzirom da se nitko ne javlja za riječ predsjednik daje prijedlog Zaključka o očitovanja za strategijski interes na kupoprodaju k.č. 2895/1 k.o. Mikulići na glasovanje.

Jednoglasno usvojen slijedeći

               Z A K LJ U Č A K

             o očitovanju za strategijski interes na kupoprodaju  k. č. br. 2895/1  k.o. Mikulići 

1. Vijeće je razmotrilo zahtjev, Dubravka Talana, iz Zagreba, Mikulići 14, o ponudi nekretnine za kupoprodaju  k. č. br. 2895/1 k.o. Mikulići. 

2. Vijeće Gradske četvrti Črnomerec kao ni Vijeće Mjesnog odbora Medvedgrad  nema u prioritetima i u planovima uređivanje ni strategijski interes za navedeno zemljište. 

3. Ovaj Zaključak dostaviti će se Gradskom uredu za imovinsko pravne poslove i imovinu Grada na daljnje postupanje. 
  


Ad.5. Prijedlog zaključka za suce porotnike za mladež Županijskog suda u Zagrebu

Predsjednik čita prijedlog Zaključka te otvara raspravu.
U raspravi sudjelovali: Tomislav Matošin, Vlado Crkvenac, Tomislav Domes i Martin Postužin.

Predsjednik daje prijedlog Zaključka na glasovanje.

S 9 glasova ZA i 6 SUZDRŽANA usvojen slijedeći

  Z A K LJ U Č A K
      o prijedlogu kandidata za suce
porotnike za mladež Županijskog suda

1. Vijeće Gradske četvrti Črnomerec za suca porotnika za mladež predlaže:

1. TATJANU MARTEK, Zagreb, Talani 39

2. Ovaj Zaključak dostaviti će se Stručnoj službi Gradske skupštine Grada Zagreba.


Ad.6. Prijedlog zaključka o obilježavanju parkirnih mjesta i uvođenju naplate parkiranja u Ilici 175 A – 175 B

Predsjednik čita prijedlog Zaključka Mjesnog odbora „Bartol Kašić“ te otvara raspravu.
U raspravi sudjelovali: Tomislav Kolačny, Josip Jelić i Tomislav Matošin.
Predsjednik daje prijedlog Zaključka na glasovanje.

Jednoglasno usvojen slijedeći


Z A K L J U Č A K
o prijedlogu uvođenju naplate parkiranja
 u Ulici Ilica 175 A do 175 B  

1. Vijeće Gradske četvrti Črnomerec raspravljalo je  na temelju zahtjeva i Zaključka o prijedlogu obilježavanja parkirnih mjesta i uvođenja naplate parkiranja u Ilici 175A do 175 B, Vijeća Mjesnog odbora „Bartol Kašić“.

2. Vijeće podržava navedeni prijedlog obzirom da se navedena lokacija nalazi unutar zone naplate parkiranja.  

3. Ovaj će Zaključak biti dostavljen Gradskom uredu za prostorno uređenja, izgradnju Grada, graditeljstvo, komunalne poslove i promet, Sektoru za promet na daljnje postupanje.   



Ad.7. Prijedlog zaključa o uvođenju naplate parkiranja u Ulici Gjure Szabe od 11 do 19


Predsjednik otvara raspravu.

U raspravi sudjelovali: Josip Jelić, Miroslav Šurbek, Siniša Ružić, Maja Čižić, Tomislav Kolačny i Martin Postružin.

Predsjednik daje prijedlog Zaključka na glasovanje.

S 12 glasova PROTIV, 1 ZA i 2 SUZDRŽANA usvojen slijedeći


Z A K L J U Č A K
o prijedlogu uvođenju naplate parkiranja
 u Ulici Gjure Szaba od 11 do 19  

1. Vijeće Gradske četvrti Črnomerec raspravljalo je  na temelju zahtjeva i Zaključka o prijedlogu obilježavanja parkirnih mjesta i uvođenja naplate parkiranja u Ulici Gjure Szaba od 11 do 19.   

2. Vijeće nije suglasno da se uvede naplata parkiranja u ulici Gjure Szaba od 11 do 19.  

3. Ovaj će zaključak biti dostavljen podnosiocu zahtjeva i Vijeću Mjesnog odbora Kustošija centar.  


Ad.8. Prijedlog zaključka o postavljanju semafora za pješake u Ilici kod kbr. 298

Predsjednik otvara raspravu.
U raspravi sudjelovali: Miroslav Šurbek, Josip Jelić, Siniša Ružić, Maja Čižić, Tomislav Matošin i Branko Matun.

U 16,50 sati Siniša Ružić napušta sjednicu. 

Predsjednik daje prijedlog Zaključka na glasovanje.

S 11 glasova ZA, 2 PROTIV i 1 SUZDRŽANIM  usvojen slijedeći

Z A K L J U Č A K
o postavljanju semafora za pješake u Ilici kod kbr. 298 

1. Vijeće Gradske četvrti Črnomerec razmotrilo je Zaključak o postavljanju semafora za pješake u Ilici kod kbr. 298, Vijeća Mjesnog odbora Kustošija centar. 

2. Vijeće predlaže da se umjesto semafora postave katadiopteri kako ne bi došlo do prometnog zastoja u Ilici. 

3. Ovaj će zaključak biti dostavljen Gradskom uredu za prostorno uređenja, izgradnju Grada, graditeljstvo, komunalne poslove i promet, Sektoru za promet da što prije pokrene potrebne radnje za realizaciju.  


Ad.9. Prijedlog zaključka o izgradnji dječjeg igrališta uz Veliki potok

Predsjednik čita prijedlog Zaključka te otvara raspravu.
U raspravi sudjelovali: Josip Jelić, Tomislav Kolačny i Martin Postružin.
Predsjednik daje prijedlog Zaključka na glasovanje.
Jednoglasno usvojen slijedeći





Z A K L J U Č A K
o izgradnji dječjeg igrališta uz  buduću šetnicu Velikog potoka 


1. Vijeće Gradske četvrti Črnomerec razmotrilo je Zaključak Vijeća Mjesnog odbora „Sveti Duh“ i zahtjev građana o izgradnji dječjeg igrališta uz buduću šetnicu Velikog potoka,  

2. Vijeće podržava prijedlog da se izgradi dječje igralište uz buduću šetnicu Veliki potok  te će  isto uvrstiti u prioritete plana komunalnih aktivnosti u 2019.  

3. Ovaj će zaključak biti dostavljen Gradskom uredu za mjesnu samoupravu na daljnje postupanje. 


Ad.10. Prijedlog zaključka o očitovanju na promjenu voznog reda autobusne linije 129B Mandaličina – Vrhovec

Predsjednik čita prijedlog Zaključka te otvara raspravu.
U raspravi sudjelovali: Maja Čižić, Vlado Crkvenac, Josip Jelić i Martin Posturžin.
Predsjednik daje prijedlog Zaključka na glasovanje

S 13 glasova ZA i 1 SUDRŽANIM usvoje slijedeći


Z A K L J U Č A K
o prijedlogu novog voznom redu autobusne linije 129 
Vrhovec – Mandaličina –Kuniščak –Šestinski dol    

1. Vijeće Gradske četvrti Črnomerec razmotrilo je  Zaključak o prihvaćanju novog voznog reda autobusne linije 129B  Vrhovec – Mandaličina – Kuniščak – Šestinski dol, Vijeća Mjesnog odbora Šestinski dol – Vrhovec.   

2. Vijeće podržava navedeni Zaključak, odnosno prijedlog  novog voznog reda uz dopunu polaska autobusa Mandaličina – Vrhovec u 16:45 sati jer se isti nalazi u „špici“ vraćanja stanovnika kući nakon radnog dana. 

3. Ovaj će Zaključak biti dostavljen ZET-u  da što prije pokrene potrebne radnje za realizaciju. 

Ad.11.  Informacije, pitanja i prijedlozi

Tomislav Kolačni kaže da nije dobio Realizaciju po Mjesnim odborima za 2018. godinu.
Snježana Ordanić odgovara da će dostaviti u narednim danima.
Josip Jelić kaže da je Tomislav Matošin tražio izmještanje autobusne stanice u Kustošijanskoj. Dobiveno je mišljenje od komisije te je povučena suglasnost za izmještanje autobusne staneice kod Vugleca. Daje riječ Ljiljani Peršinec koja je bila na uviđaju.
Ljiljana Peršinec kaže da je komisija sastavljena od predstavnika ZET-a, Policije i Sektora za promet konstatirala da nema uvjeta da se stanica premjesti te stanica ostaje na istom mjestu.
Maja Čižić kaže da se Vijeće već godinu dana nateže s premještanjem te autobusne stanice. Tada  je ista ta komisija izašla na teren i rekla gdje se stanice može premjestiti te dala svoj prijedlog. Naglašava da Vijeće Gradske četvrti nije podržalo Zaključak Vijeća Mjesnog odbora.
Tomislav Matošin traži da se sjednice Vijeća održavaju prije skupštinskih sjednica.
Maja Čižić kaže da VMO Sveti Duh pita što je s uređenjem stepenica u ulici Granice te traži da Vijeće uputi dopis prema Gradu vezano uz poskupljenje odvoza smeća.
Tomislav Domes pita da li ima informacija oko izgradnje škole u Gornjoj Kustošiji.
Ljiljana Peršinec odgovara da sve ide svojim tijekom, da će se s radovima započeti u 2020. godini i trajati će 15 mjeseci.
Maja Čižić se zahvaljuje u ime vijećnika koji nisu bili na festivalu „Kaj“ i na godišnjaku koji smo platili 30.000,00 kuna i koji do danas nismo vidjeli.
Vlado Crkvenac postavlja pitanje vezano uz prometnu sigurnost oko OŠ „Pavleka Miškine“, a drugo pitanje je tko održava pothodnik u Selskoj ulici.
Josip Jelić kaže da će sutra zvati voditelja Čistoće te će tražiti da dođe ekipa i očisti pothodnik.
Maja Čižić pita što je sa satom na tramvajskoj stanici na Trgu dr. Franje Tuđmana.
Snježana Ordanić odgovara da nismo dobili odgovor.
Tomisla Kolačny ponovno traži da se uputi komunalnog redara radi srušene ograde u ulici Prilaz baruna Filipovića prije Cankarove ulice. 

Obzirom da se više nitko ne javlja za riječ, predsjednik zatvara sjednicu.

Sjednica završila u 17,15 sati.
Zapisnik vodila:
Natalija Vidak

KLASA:   026-02/19-01/66
URBROJ: 251-06-11-03-19-2						
Zagreb,     30. siječnja 2019. 



								
								        Predsjednik Vijeća 
                                                                                       	  Gradske četvrti Črnomerec

